Rešitve

1. Kako so včasih pridobivali milo?

Iz živalske maščobe in lesnega pepela, kasneje pa so ga nadomestili s sodo.

Se pravi iz maščobe in snovi, ki je bazična.

1. Mila so kemijsko soli. Opiši reakcijo pri kateri nastanejo mila.

Soli nastanejo pri nevtralizaciji med kislino in bazo.

Maščoba vsebuje maščobne kisline in te reagirajo z bazo.

Pri reakciji nastane milo in alkohol glicerol.

1. Kateri dve bazi sta uporabni pri izdelavi mil?

Uporabni sta dve bazi:

natrijev hidroksid za nastanek trdnih mil

kalijev hidroksid za nastanek tekočih mil.

1. Oglej si sliko 52 v učbeniku str. 72 o nastanku mila. Kako imenujem to reakcijo?

To reakcijo imenujemo umiljenje.

1. Iz katerih dveh delov je sestavljeno milo? Oglej si sliko 53 v učbeniku na str. 73.

Mila imajo polarni in nepolarni del.

1. Opiši kako delujejo mila. Oglej si sliko 54 v učbeniku na str. 73.

Milo se s polarnim delom poveže z vodo, z nepolarnim delom se poveže z umazanijo, ki je običajno mastna (maščobe). Milo poveže polarno vodo in nepolarno maščobo in se ustvari emulzija.

1. Kaj je emulzija?

Emulzija je zmes vode in drobnih kapljic maščobe (umazanije). Emulzijo maščobe v vodi nato splaknemo z vodo in obleke ali pa naše roke so čiste.

1. V kakšni vodi so mila bolj topna, v mehki ali trdi? Kaj pa sploh je mehka in trda voda?

Mila so bolj topna v mehki vodi. V mehki vodi ni raztopljenih mineralnih snovi.

Trda voda ima v sebi raztopljene mineralne snovi, ki zavirajo topnost mil.